Это Минск, детка

**This Minsk Media** — беларускае незалежнае СМІ, якое публікуе ў асноўным кантэнт на беларускай і расейскай мовах. 

## Гісторыя
Першым рэсурсам, створаным пад брэндам «Это Минск, детка» была суполка ў сацыяльных сетках «У Кантакце» у 2013 г. У асноўным публікаваўся гумарыстычны кантэнт, які зьвязаны зь Менскам.

У 2017 годзе пра «Это Минск, детка» напісалі некалькі іншых СМІ, што абвінавачвалі іх у вярбоўцы наймітаў для вайны ва Ўкраіне. Гэта было зьвязаны з тым, што ў СМІ актыўна заклікалі аказваць любую пасільную дапамогу тактычнай групе «Беларусь», якая прымала ўдзеле ва ўзбройным канфлікце на Данбасе на баку Ўкраіны. Таксама іх абвінавацілі ў русафобіі і нацызме.

13 студзеня 2020 году аўтару «Это Минск, детка» патэлефанавалі зь беларускай установы ГУБАЗік і выклікалі на размову. Як паведамляе заснавальнік праекта, яму прапанавалі супрацу з праваахоўнымі ворганамі, ад якіх ён адмовіўся. Спадар ліча, што гэта магло быць зьвязана з будучымі прэзыдэнцкімі выбарамі, якія меліся неўзабаве адбыцца.

Падчас перадвыбарчай падрыхтоўкі й саміх выбараў мэдыяпраект перайшоў у рэжым актыўнага інфармацыйнага супраціву Аляксандру Лукашэнку. Публікаваліся праграмы апазыцыйных кандыдатаў, крытычныя навіны. «Это Минск, детка» заклікалі жыхароў Беларусі да ўдзелу ў пратэстах супраць фальсыфікацыі выбараў і гвалтоўных дзеяньняў сілавікоў. Таксама суполка каардынавала многія дваравыя ініцыятывы й з’яўлялася злучным зьвяном паміж штабам Ціханоўскай і дварамі. У лістападзе 2020 году Яўген Малахоўскі пакінуў Беларусь, асьцерагаючыся арышту. Ён пераехаў у Кіеў, але не спыніў дзейнасьць праекту.

14 траўня 2022 году па заяўленьню пракуратуры места Менску Telegram-канал «Это Минск, детка» быў прызнаны экстрэмісцкім. Гэта прыцягнула за сабой вялікую колькасьць «адпісак» у Telegram

У 2022 годзе суполка «Это Минск, детка» была заблякавана для карыстальнікаў з Расеі на падставе патрабаваньняў Галоўнай пракуратуры РФ ад 24.02.2022 № 27-31-2020/Ид2145-22.

У сакавіку 2024 году Міністэрства ўнутраных справаў Рэспублікі Беларусь абвясьціла суполку экстрэмісцкім фармаваньнем.

## Склад каманды
Усе чальцы каманды «Это Минск, детка» – беларусы, асноўная частка каманды пражывае ў Польшчы. Некаторыя чальцы каманды прытрымліваюцца ананімнасьці й нідзе не ўзгадваюцца. Кіраўнік праекта Яўген Малахоўскі.

## Кантэнт у сацыяльных сетках
Унікальны кантэнт трансьлюецца ўсяго ў некалькіх сацыяльных сетках, астатняе проста дублююць наяўную інфармацыю.
* Youtube — відэаролікі з дайджэстам самых цікавых навін за апошні час, а таксама тэматычныя ролікі.
* Tik-tok — кароткія гумарыстычныя ролікі а таксама навінавыя ролікі, што не ўвайшлі ў дайджэст на Youtube.
* Spotify — падкасты на розную тэматыку.
* Telegram — навіны, гістарычныя й сучасныя фатаграфіі Менску й рэгіёнаў.

## Крыніцы

## Вонкавыя спасылкі
* Рэспубліканскі сьпіс экстрэмісцкіх матэрыялаў  (Міністэрства інфармацыі Рэспублікі Беларусь)

Катэгорыя:Беларускія інтэрнэт-СМІ
Катэгорыя:Тэлеграм (ПЗ)
Катэгорыя:Кастрычнік 2015 году
Катэгорыя:Зьявіліся ў 2015 годзе
Катэгорыя:Сродкі масавай інфармацыі на расейскай мове
Катэгорыя:2015 год у Беларусі
Катэгорыя:Сродкі масавай інфармацыі, заснаваныя ў XXI стагодзьдзі
Катэгорыя:Палітычны крызіс у Беларусі (2020)
Катэгорыя:Цэнзура ў Беларусі